
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А
ОТ
ДИМИТЪР НИКОЛОВ
КМЕТ НА ОБЩИНА БУРГАС

ОТНОСНО: Даване на съгласие Община Бургас и сдружение „Югоизточен дигитален и иновационен хъб“ да кандидатстват по Програма „Научни изследвания, иновации и дигитализация за интелигентна трансформация“ 2021-2027, Процедура чрез директно предоставяне BG16RFPR002-1.002 „Финансиране на избрани от Европейската комисия Европейски цифрови иновационни хъбове, отличени с „Печат за високи постижения““ с проект: "Подобряване на конкурентоспособността на МСП и публичните организации в Югоизточен регион на България чрез интегрирани иновативни дигитални решения", акроним EDIH DIGIHUB 

УВАЖАЕМИ ДАМИ И ГОСПОДА,
На основание чл. 46, ал. 2 от Правилника за организация и дейността на Общинския съвет, неговите комисии и взаимодействието му с общинска администрация на Община Бургас, предлагам да бъде свикано и насрочено извънредно заседание за  вземане на решение, с което се даде съгласие Община Бургас да участва като партньор в проектно предложение по Програма „Научни изследвания, иновации и дигитализация за интелигентна трансформация“ 2021-2027, Процедура чрез директно предоставяне BG16RFPR002-1.002 „Финансиране на избрани от Европейската комисия Европейски цифрови иновационни хъбове, отличени с „Печат за високи постижения“. 
Срокът за подаване на проектното предложение е до 18.03.2024 година.
Проект: "Подобряване на конкурентоспособността на МСП и публичните организации в Югоизточен регион на България чрез интегрирани иновативни дигитални решения", акроним EDIH DIGIHUB е разработен от сдружение „Югоизточен дигитален и иновационен хъб“, в което Община Бургас участва, заедно с Университет „проф. д-р Асен Златаров“, Бургаски свободен университет, “Индустриален и логистичен парк - Бургас” АД, СНЦ „Клъстер информационни  и комуникационни технологии – Бургас" ЕИК 177091946, Фондация „Дигитализация и внедряване на нови технологии“ ЕИК 205017913. 
Сдружението е създадено с цел  кандидатстване по програма „Цифрова Европа“. Подаденото проектно предложение от „Югоизточен дигитален и иновационен хъб“ беше отличено с „Печат за високи постижения“ по процедура DIGITAL-2021-EDIH-01-European Digital Innovation Hubs по Програма „Цифрова Европа“.
 В момента е отворена процедура за „Финансиране на избрани от Европейската комисия Европейски цифрови иновационни хъбове, отличени с „Печат за високи постижения“, какъвто е и Проект "Подобряване на конкурентоспособността на МСП и публичните организации в Югоизточен регион на България чрез интегрирани иновативни дигитални решения" на бургаския „Югоизточен дигитален и иновационен хъб“. Основната цел на процедурата е да се осигури финансиране на Европейски цифрови иновационни хъбове (ЕЦИХ), отличени с „Печат за високи постижения“ за изграждане на национална мрежа от ЕЦИХ за предоставяне на услуги в областта на дигиталните и зелените технологии за микро, малки и средни предприятия, малки дружества със средна пазарна капитализация и за публични организации за техните неикономически дейности. Чрез изпълнението на процедурата ще се постигне обвързване и координиран подход на работата на цифровите и иновационните хъбове с други проекти по програма „Цифрова Европа“ (ПЦЕ), които са насочени към изграждане на капацитет в областта на високопроизводителните изчислителни технологии, изкуствения интелект, киберсигурност и доверие, задълбочени цифрови умения и внедряване и използване по най-добрия начин на цифровия капацитет и оперативна съвместимост.
Финансирането на ЕЦИХ се осигурява от ПНИИДИТ по Приоритет 1 „Устойчиво развитие на българската научно-изследователска и иновационна екосистема“ на ПНИИДИТ и се осъществява с финансовата подкрепа на Европейския съюз чрез Европейския фонд за регионално развитие. Допустими за финансиране са следните дейности: Дейности за тестване преди инвестиране; Дейности за развитие на иновационни умения;  Дейности за изграждане на капацитет за достъп до финансиране на иновационни дейности; Дейности за създаване на мрежи; Дейности за защита на интелектуалната собственост; 	Други допустими дейности, съгласно проектното предложение, отличено с „Печат за високи постижения“ по процедура DIGITAL-2021-EDIH-01 на ПЦЕ и приложимите правила за държавна помощ.
Проектът предвижда дейности за ускоряване на дигиталната трансформация на малките и средни предприятия и публичния сектор, включително оборудване на технологични лаборатории, закупуване на тестово оборудване, организиране на обучения за повишаване на дигиталните умения на местните компании и техните служители. Срокът за изпълнение на предвидените дейности по проекта е 36 месеца, а Безвъзмездната финансова помощ е в размер на 100%, както за координатора, така и за всеки от партньорите по проекта.  
Отличеното с „Печат за високи постижения“ по процедура DIGITAL-2021-EDIH-01-European Digital Innovation Hubs по програма „Цифрова Европа“, предвижда координатор на проекта да е „Югоизточен дигитален и иновационен хъб“, а партньори  Община Бургас, Университет „Проф. д-р Асен Златаров“, Бургаски свободен университет, “Индустриален и логистичен парк - Бургас” АД, СНЦ „Клъстер информационни  и комуникационни технологии – Бургас" ЕИК 177091946, Фондация „Дигитализация и внедряване на нови технологии“ ЕИК 205017913, Сдружение "АИБЕСТ", ЕИК 176407569, Сдружение "Регионален академичен център на БАН-Бургас", ЕИК 206180137. 
По смисъла на § 1, т. 5 от ПМС № 23/2023 г.: „Партньори на кандидатите за безвъзмездна финансова помощ" са всички физически и юридически лица и техни обединения, които участват съвместно с кандидата в подготовката и/или техническото изпълнение на проекта или на предварително заявени във формуляра за кандидатстване дейности от проекта и разходват средства от безвъзмездната финансова помощ”
Проектното предложение следва да бъде подадено в срок до 18.03.2024 г., поради което е необходимо Общински съвет Бургас да освен да потвърди участието Община Бургас, както в качеството й на член на сдружение: „Югоизточен дигитален и иновационен хъб“, така и като партньор по проект: "Подобряване на конкурентоспособността на МСП и публичните организации в Югоизточен регион на България чрез интегрирани иновативни дигитални решения".
Съгласно изискванията на УО следва да бъде подписано споразумение за партньорство по образец, както и административен договор за директно предоставяне на безвъзмездна финансова помощ от координатора по проекта, за което е необходимо изрично съгласие. 
Предвид изложеното и на основание чл. 21, ал. 1, т. 8 и 23 от Закона за местното самоуправление и местната администрация, предлагам, Общински съвет – Бургас да вземе следните
РЕШЕНИЯ:
1. Дава съгласие Община Бургас в качеството й на член на сдружение „Югоизточен дигитален и иновационен хъб“ ЕИК 206045043 да изрази съгласие за участие на сдружението като координатор по проект: "Подобряване на конкурентоспособността на МСП и публичните организации в Югоизточен регион на България чрез интегрирани иновативни дигитални решения", акроним EDIH DIGIHUB по Процедура BG16RFPR002-1.002: Финансиране на избрани от Европейската комисия Европейски цифрови иновационни хъбове, отличени с „Печат за високи постижения“, Програма „Научни изследвания, иновации и дигитализация за интелигентна трансформация“ 2021-2027 (ПНИИДИТ), Приоритет 1 „Устойчиво развитие на българската научно-изследователска и иновационна екосистема“, Приоритетно направление 4 „Синергия с програми „Хоризонт Европа“ и „Цифрова Европа“, Специфична цел: RSO1.1. Развитие и засилване на капацитета за научни изследвания и иновации и на внедряването на модерни технологии (ЕФРР).
2. Дава съгласие Община Бургас да участва като партньор и подпише споразумение по приложения образец, както и други документи, свързани с кандидатстването и изпълнението на проект: "Подобряване на конкурентоспособността на МСП и публичните организации в Югоизточен регион на България чрез интегрирани иновативни дигитални решения", акроним EDIH DIGIHUB по Процедура BG16RFPR002-1.002: Финансиране на избрани от Европейската комисия Европейски цифрови иновационни хъбове, отличени с „Печат за високи постижения“, Програма „Научни изследвания, иновации и дигитализация за интелигентна трансформация“ 2021-2027 (ПНИИДИТ), Приоритет 1 „Устойчиво развитие на българската научно-изследователска и иновационна екосистема“, Приоритетно направление 4 „Синергия с програми „Хоризонт Европа“ и „Цифрова Европа“, Специфична цел: RSO1.1. Развитие и засилване на капацитета за научни изследвания и иновации и на внедряването на модерни технологии (ЕФРР).
3. [bookmark: _GoBack]Упълномощава Сдружение „Югоизточен дигитален и иновационен хъб“ ЕИК/БУЛСТАТ206045043, седалище гр. Бургас, адрес на управление: ул. "Княз Ал. Батенберг" № 28, представлявано от П. Георгиев - Председател на УС, в качеството му на координатор по проект: "Подобряване на конкурентоспособността на МСП и публичните организации в Югоизточен регион на България чрез интегрирани иновативни дигитални решения", акроним EDIH DIGIHUB, да подпише Административен договор за директно предоставяне на безвъзмездна финансова помощ по Процедура BG16RFPR002-1.002: Финансиране на избрани от Европейската комисия Европейски цифрови иновационни хъбове, отличени с „Печат за високи постижения“, Програма „Научни изследвания, иновации и дигитализация за интелигентна трансформация“ 2021-2027 (ПНИИДИТ), Приоритет 1 „Устойчиво развитие на българската научно-изследователска и иновационна екосистема“, Приоритетно направление 4 „Синергия с програми „Хоризонт Европа“ и „Цифрова Европа“, Специфична цел: RSO1.1. Развитие и засилване на капацитета за научни изследвания и иновации и на внедряването на модерни технологии (ЕФРР), съгласно приложения проект, както и свързаните с подаването и изпълнението на проекта финансови и технически документи. 
4. Допуска предварително изпълнение на Решението по т.1 и 2 на основание чл. 60, ал. 1 от АПК, предвид необходимостта от своевременно подаване на проектното предложение и спазване на крайния срок 18.03.2024 г, обстоятелства безспорно свързани със защитата на особено важни обществени интереси, свързани с привличане на европейски средства за подпомагане на бизнеса и ускоряване на прехода към цифрова икономика. 
Приложения: Проект на Административен договор за директно предоставяне на безвъзмездна финансова помощ и споразумение за партньорство съгласно образците по Процедура BG16RFPR002-1.002

